Deelfontein Boskamp - Lekker Kampplekke
You are here: Home / Kampplekke / Deelfontein Boskamp
Voeg by Gunsteling 9
Deelfontein Boskamp & Gasteplaas
NAASTE DORP: 14km
GPS: S 26.563780 E 27.161648
OMGEWING: Bosveld,Plaas, Bergoord, Natuurreservaat
TARIEWE VANAF: R180
Die boskamp op die plaas Deelfontein is in die hart van die Vredefort Koepel, ´n wêreldnatuurerfenisgebied – sowat 140km vanaf Johannesburg. Die boskamp bestaan uit drie grasdakhutte met altesaam 16 stapelbeddens, ´n toegeruste lapa, ´n boma, ´n swembad en wasgeriewe. Die kamp is weggesteek in die ruie bosveld van die Koepel. Deelfontein Boskamp is ingerig vir stappers op die meerdaagse staproete (Vredefort Meteoriet Staproetes) en is ook beskikbaar vir kampeerders. Daar is plek vir verskeie tente en een boswa. Aktiwiteite op Deelfontein sluit stap, bergfietsry, voëlkyk en boomuitkenning in. Besoekers moet eie beddegoed, vuurmaakhout en kos voorsien. Elektriese lig word voorsien, maar geen 230V kragpunte nie.
Volg die pad na Vredefort uit Parys. 3 km buite Parys, draai regs na Schoemansdrif. 3 km verder, draai links. Ry oor ´n vier-rigting stop, ry verder vir 8km op die grondpad tot by `n T-aansluiting. Draai hier regs na Reitzburg. Presies 2km verder is Deelfontein se hek met `n geel bord “Deelfontein, Gerhard Benade” op regterkant.
Vanaf Potchefstroom, ry uit op Govan Mbekilaan en hou reguit aan na Vredefort. Ry oor die laagwaterbrug oor die Vaalrivier. By die T-aansluiting anderkant die Vaalrivier, draai links. Presies 8km verder is Deelfontein se hek met ´n geel bord “Deelfontein, Gerhard Benade” aan die linkerkant.
Ander Fasiliteite Swembad, boma
Kontak persoon Gerhard Benade
Kontak nommer 083 280 9784
Notas Ontvangs is swak. Gebruik asseblief epos vir besprekings.
Twee volledig toegeruste gastehuise (11 en 16 beddens) en `n rondawel met dubbelbed verskaf selfsorg-verblyf op die plaas Deelfontein in die hart van die Vredefort Koepel, ´n afgesonderde berggebied met asemrowende natuurskoon. Staproetes, bergfietsroetes, en `n groot swembad bied moontlikhede vir buitelugaktiwiteite. Koste: R280 per persoon per nag. Groepsafslag van 25% vir groepe van minstens 6 mense wat twee nagte oorslaap. www.deelfontein.co.za
Ons Karoo Plaas 7 Passes Tented Camp